Ing wektu sateruse tindak lan watake tansah lugas lugu lan jujur, apa maneh tumemen, ing sapemburine pengaruhe saya mundhak gedhe, ndayani disuyudi ing uwong akeh. Kadayan saka iku mau putrane kakung kang asma Kyai Mangunsastra kapilih lan piniji dening uwong akeh dadi Penatus ing Tumpang, Kragawanan, Sawangan. Dadi Kyai Haji Ngisa kagungan putra kakung asma Kyai Mangunsastra, sateruse Kyai Mangunsastra kagungan putra. Iya iku putra lan putri akeh. Ing antarane putrane Kyai Mangunsastra kang samono mau, ana putrane putri kang siji dipundhut mantu dening Kyai Wiropati, kajodhokake lan Kyai Natatrisula, lan iya Nyi Natatrisula iku ibune Rama RPS. Sastrosoewignyo, utawa kang dadi lelantaran miyose Rama RPS.Sastrosoewignyo ing alam donya.